Gran Premio de Austria de 2023

O **Gran Premio de Austria de 2023** (oficialmente **Formula 1 Rolex Großer Preis von Österreich 2023**) foi unha carreira do Campionato do Mundo Fórmula 1 celebrada no Red Bull Ring en Spielberg, Austria, o 2 de xullo de 2023. Foi a 9ª carreira da tempada de Fórmula Un de , e o 37º Gran Premio de Austria e a 36ª vez que é valida para o Campionato do Mundo de Fórmula Un desde a súa creación en . Foi a segunda fin de semana de Gran Premio da tempada 2023 que utilizou o formato de sprint de Fórmula Un.

## Antecedentes 
O evento celebrouse durante a fin de semana do 30 de xuño ao 2 de xullo. Será a novena proba do Campionato Mundial de Fórmula 1 de 2023, e a 36ª edición do Gran Premio de Austria nunha tempada de Campionato do Mundo. A fin de semana foi a segunda das seis da tempada en seguir o formato de sprint.

### Cambio de regulamento sobre o uso de pneumáticos para sprints de velocidade 
Modificáronse as regras de pneumáticos para a carreira ao sprint, o que permitiu aos pilotos e aos equipos que chegaron a SQ3 (o terceiro segmento da carreira ao sprint) usar calquera conxunto de pneumáticos brandos, mentres que antes era necesario utilizar pneumáticos brandos novos. O cambio fíxose despois de que Lando Norris non puidese correr na SQ3 no Gran Premio de Azerbaidján, debido a que esgotou a súa asignación de pneumáticos brandos.

### Clasificación do campionato antes da carreira 
Chegada a fin de semana, Max Verstappen lideraba o Campionato de Pilotos por 69 puntos sobre o seu compañeiro de equipo Sergio Pérez Mendoza, con Fernando Alonso terceiro, a 9 puntos máis. Red Bull Racing lidera o Campionato de Construtores, liderando diante de Mercedes por 154 puntos e Aston Martin por 167 puntos.

## Pneus dispoñibles 
O provedor de pneumáticos Pirelli trouxo os compostos de pneumáticos C3, C4 e C5 (designados como duros, medios e brandos, respectivamente) para que os equipos os utilicen no evento.

## Cualificación
A cualificación celebrouse o 30 de xuño de 2023 ás 17:00 hora local (UTC+2).

### Informe de cualificación 
Ao longo da sesión, varios pilotos, incluído o polesitter Max Verstappen, saltáronse os límites da pista, isto provocou que Sergio Pérez Mendoza non puidese facer a Q3 por cuarta vez consecutiva esta tempada desde Mónaco.

A primeira sesión viuse marcada pola bandeira vermella xa que Valtteri Bottas saíuse na primeira curva, a estas alturas, Max Verstappen encabezaba a sesión, con Kevin Magnussen segundo antes da bandeira vermella, o primeiro eliminou o seu mellor tempo por volta debido a saltarse os límites da pista, ademais, Pierre Gasly, Guanyu Zhou e Lewis Hamilton superaron os límites da pista. Verstappen volveu marcar o mellor tempo e Yuki Tsunoda, o seu compañeiro de equipo Nyck de Vries, Zhou, Logan Sargeant e Magnussen foron todos eliminados na Q1.

Cando Verstappen comezaba a súa volta na Q2, volveu a sairse dos límites da pista na décima curva e eliminou o seu tempo de volta. Isto permitiu a Lando Norris liderar momentaneamente a sesión por diante de Nico Hülkenberg, Fernando Alonso, Carlos Sainz e Hamilton. Sergio Pérez topouse con outra infracción dos límites da pista, negándolle un lugar na Q3. Uniuse a George Russell, Esteban Ocon, Oscar Piastri e Bottas fóra da Q2.

Debido a isto, Alexander Albon apareceu unha vez máis na Q3 para o equipo Williams, quedando décimo clasificado. Verstappen acadou a pole unha vez máis, con Charles Leclerc e Sainz facendo unha saída na primeira fila da Ferrari detrás de Verstappen. Lance Stroll sexto superou ai seu compañeiro de equipo, Alonso, sétimo, unha vez máis.

### Clasificación da cualificación 
## Carreira ao Sprint 
A carreira ao sprint celebrouse o 1 de xullo de 2023 as 12:00 hora local (UTC+2).

### Informe da carreira ao sprint 
Do mesmo xeito que a cualificación do día anterior, os pilotos volveron a saltarse os límites da pista, incluído Lewis Hamilton, cuxo mellor tempo da sesión eliminouse o que o eliminou da SQ1. Esta é a primeira vez que Hamilton quedou eliminado da primeira quenda dunha sesión de clasificación desde o Gran Premio de Arabia Saudita de 2022, e a primeira vez que é eliminado da Q1 da carreira ao sprint.

A primeira quenda comezou despois dunha chaparrada ao redor do Red Bull Ring máis cedo pola mañá, como tal, a pista estaba nubrada, sen previsión de choiva nos seguintes 20 minutos. A pista, con todo, permaneceu mollada, polo que os pilotos puideron correr con calquera composto, Kevin Magnussen e Max Verstappen montaron os medios. Os coches Williams de Alexander Albon e Logan Sargeant montaron pneumáticos intermedios, en comparación con todos os outros coches que montaron brandos. Os coches de Williams cambiarían por brandos. Guanyu Zhou trompeou e provocou unha breve bandeira amarela.

Carlos Sainz viu un fallo co seu sistema de freado, entrando na pista de boxes con fume da parte traseira do seu Ferrari SF-23. Debido a isto, non puido marcar un tempo de volta para a maioría da SQ1. A súa única volta da sesión acabou encabezando os cronometraxes.

Verstappen, Zhou, Sergio Pérez, Lewis Hamilton (que inicialmente liderou a sesión) e os primeiros tempos de Sargeant foron eliminados por violación dos límites da pista. Oscar Piastri foi bloqueado por Charles Leclerc, xa que este volveu aos boxes. Os comisarios investigaron o incidente mentres Leclerc pasou a seguinte sesión por 0,1 milisegundos. Zhou, Piastri, Hamilton, Valtteri Bottas e Sargeant foron eliminados da SQ1. Mentres tanto, o compañeiro de equipo de Hamilton George Russell, que marcaba un tempo para o sétimo lugar, informou dunha falla hidráulica. Nico Hülkenberg foi o terceiro máis rápido detrás dos Aston Martins de Lance Stroll e Fernando Alonso.

A segunda sesión comezou coa permanencia de Russell nos boxes debido á falla hidráulica, non realizou a sesión xa que houbo que cambiarlle a cremalleira de dirección. Mentres tanto, de Vries e Verstappen elimináronlle os seus tempos por volta debido a violacións dos límites da pista. Unha repetición mostrou o coche de Hülkenberg pasando por riba dun pneumático, os comisarios investigaron a saída insegura. Albon, Pierre Gasly e os AlphaTauris de Yuki Tsunoda e de Vries uníronse a Russell eliminados da sesión.

Verstappen acadou a pole position para o sprint, con Pérez permitíndolle aos Red Bulls comezar 1–2 con Ferrari bloqueando a cuarta fila da grella no quinto e sexto. Alonso e Stroll foron sétimos e oitavos respectivamente, Norris comezou en terceiro lugar e Hülkenberg foi cuarto.

### Clasificación da carreira ao sprint 
## Sprint 
a carreira ao sprint celebrouse o 1 de xullo de 2023 as 16:30 hora local (UTC+2).

### Carreira ao Sprint 
## Carreira
A carreira celebrouse o 2 de xullo de 2023 as 15:00 hora local (UTC+2).

### Informe da carreira 
A carreira celebrouse en condicións nubradas. Max Verstappen tivo un bo comezo por diante dos Ferrari con Lewis Hamilton loitando contra Lando Norris polo cuarto lugar. O coche de seguridade saíu despois de que Yuki Tsunoda entrase na grava, danando o seu alerón dianteiro tras unha colisión con Esteban Ocon. Este incidente saldouse sen penalización para ningún dos pilotos e Tsunoda entrou no pit lane para substituír a súa á. Mentres tanto, Kevin Magnussen informou de problemas no ERS e uniuse a Tsunoda na rúa de boxes.

Na reanudación, Verstappen tivo outro bo comezo e abriu unha distancia con Charles Leclerc mentres o seu compañeiro de equipo Sergio Pérez pelexaba polo medio campo, pasando a Ocon e pechando a George Russell, ao que finalmente pasou. Norris, que estaba detrás de Hamilton, informou en numerosas ocasións de que Hamilton excedera os límites da pista. Hamilton, e máis tarde Tsunoda, recibirían unha bandeira branca e negra por conduta antideportiva, recibindo posteriormente sancións. O coche de Nico Hülkenberg comezou a fumegar, retirouse por un problema de motor e provocou un coche de seguridade virtual. Carlos Sainz, que estaba detrás do seu compañeiro de equipo, pediulle ao equipo que Leclerc o deixase pasar para pelexar con Verstappen, aínda que isto quedou sen resposta xa que o equipo decidiu colocar a Sainz detrás de Leclerc conseguindo unha parada máis lenta, deixándoo por detrás de Hamilton e Norris, que saíran dos boxes.

Verstappen seguiu construíndo unha gran brecha ata que entrou no pit lane para a súa parada. Leclerc adiantouno no pit lane, o que lle permitiu liderar unha carreira para Ferrari por primeira vez desde o Gran Premio de Azerbaidján. Esta vez, mantivo o liderado durante nove voltas, que culminou cunha batalla entre el e Verstappen á que non tivo resposta xa que o piloto de Red Bull pasouno co DRS. Pérez, que comezara décimo quinto, subiría ao terceiro posto mentres os pilotos realizaban as súas paradas, e Verstappen, tras acumular unha gran diferenza na carreira, gañou con comodidade diante de Leclerc que deu a Ferrari o seu podio número 800 na Fórmula Un. O compañeiro de Verstappen Pérez completou o podio en terceiro lugar. Verstappen levou o punto de bonificación da volta rápida.

Durante a carreira daríanse unha gran cantidade de penalizacións, sendo a maioría por infraccións dos límites da pista nas dúas últimas curvas, os dous primeiros pilotos en recibilas foron Hamilton e Tsunoda, ambos recibindo penalizacións de cinco segundos por exceder os límites da pista. Posteriormente, Tsunoda recibiría unha sanción de dez segundos por infraccións do límite de pista, ademais dunha investigación por non cumprir a súa primeira sanción correctamente (que foi resolta ao seu favor). Xunto a Hamilton e Tsunoda, Sainz, Alexander Albon, Pierre Gasly, Logan Sargeant e Magnussen recibiron penalizacións por exceder os límites da pista. Os únicos dous pilotos que foron penalizados por algo que non fosen os límites da pista foron Esteban Ocon por saída insegura durante a súa parada en boxes, e Nyck de Vries por empuxar a Magnussen fóra da pista. Máis sancións por exceder os límites da pista daríanse despois de que Aston Martin protestase polos resultados da carreira, con Ocon recibindo unha penalización global de trinta segundos por este tipo de infracción (ademais dunha penalización de 5 segundos por unha infracción diferente que recibiu durante a carreira)..

### Despois da carreira 
Aston Martin, que se preocupou polas numerosas sancións dadas durante o fin de semana, protestou con éxito polos resultados da carreira. Os comisarios non puideron revisar os 1.200 informes durante a carreira,, pero impuxo outras doce sancións por infraccións dos límites da pista tras a conclusión do proceso de revisión tras o caso.

### Clasificación da carreira 
## Posicións logo da carreira
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas
;Referencias

## Véxase tamén